b'\n_START_ARTICLE_\nRaskere tilbake\n_START_PARAGRAPH_\n\xc2\xabRaskere tilbake\xc2\xbb er et nasjonalt tiltak vedtatt av Sykefrav\xc3\xa6rsutvalget h\xc3\xb8sten 2006. Tiltaket inng\xc3\xa5r som en del av IA-samarbeidet (Inkluderende arbeidsliv) mellom myndighetene og partene i arbeidslivet. M\xc3\xa5let er \xc3\xa5 unng\xc3\xa5 sykefrav\xc3\xa6r og hjelpe sykmeldte arbeidstakere raskere tilbake i jobb._NEWLINE_Ordningen inneb\xc3\xa6rer tettere oppf\xc3\xb8lging av sykmeldte, enten ved \xc3\xa5 bli henvist raskere til lege eller ved \xc3\xa5 f\xc3\xa5 et nytt tilbud fra NAV. M\xc3\xa5let er \xc3\xa5 hindre un\xc3\xb8dig langvarig sykefrav\xc3\xa6r. P\xc3\xa5 direkoratsniv\xc3\xa5 er dette et samarbeidsprosjekt mellom Helsedirektoratet og Arbeids- og velferdsdirektoratet.\n_START_SECTION_\nTilbudet\n_START_PARAGRAPH_\nGjennom \xc2\xabRaskere tilbake\xc2\xbb er det etablert en rekke nye helse- og rehabiliteringstjenester i helsetjenesten og i NAV. Ordningen finnes i alle landets fylker og det er etablert tilbud innen blant annet muskel og skjelett lidelser, kirurgi, ortopedi, rehabilitering, psykisk helsevern og rus._NEWLINE_Spesialisthelsetjenesten har utvidet sin behandlingskapasitet slik at sykmeldte eller arbeidstakere som st\xc3\xa5r i fare for \xc3\xa5 bli sykmeldt, kan f\xc3\xa5 raskere time hos spesialist eller tilbud om ulike typer rehabilitering._NEWLINE_NAV har etablert egne tjenester for \xc3\xa5 hjelpe sykmeldte tilbake i arbeid, der brukerne kan f\xc3\xa5 tilbud om arbeidsrettet rehabilitering, avklaring av arbeidskapasitet og oppf\xc3\xb8lging\n_START_SECTION_\nFinansiering\n_START_PARAGRAPH_\nMyndighetene bevilget i 2007 604 millioner til \xc2\xabRaskere tilbake\xc2\xbb. I 2008 ble bel\xc3\xb8pet \xc3\xb8kt til 742 millioner.'